
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind modificarea art.1 din Hotărârea Consiliului Local al Municipiului Focşani nr.354/2011 privind aprobarea centrelor de execuţie bugetară a instituţiilor de învăţământ preuniversitar de stat din Municipiul Focşani, a căror conducători au calitatea de ordonator terţiar de credite şi arondarea la acestea a instituţiilor fără compartiment financiar-contabil propriu 
            Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune modificarea art.1 din Hotărârea Consiliului Local al Municipiului Focşani nr.354/2011 privind aprobarea centrelor de execuţie bugetară a instituţiilor de învăţământ preuniversitar de stat din Municipiul Focşani, a căror conducători au calitatea de ordonator terţiar de credite şi arondarea la acestea a instituţiilor fără compartiment financiar-contabil propriu , raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr.3162/17.01.2012;

· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice;

· Având în vedere adresa nr.9045/21.12.20101 transmisă de Inspectoratul Şcolar Judeţean Vrancea, înregistrată la nr. 71225/21.12.2011; 

· În conformitate cu prevederilor art. 7 din HGR nr.538/2001 privind aplicarea Normelor metodologice privind finanţarea învăţământului preuniversitar de stat;
· În baza art. 36 alin (1), alin. (2) lit. “d” şi alin. (6) lit. “a”, pct.1, precum şi în temeiul art. 45  alin. (1) din Legea nr. 215/2001 privind administraţia publică locală, republicată în 2007, cu  modificările şi  completările ulterioare,

H O T Ă R Ă Ş T E :

                 Art.1 Se modifică art.1 din Hotărârea Consiliului Local al Municipiului Focşani nr.354/2011 privind aprobarea centrelor de execuţie bugetară a instituţiilor de învăţământ preuniversitar de stat din Municipiul Focşani, a căror conducători au calitatea de ordonator terţiar de credite şi arondarea la acestea a instituţiilor fără compartiment financiar-contabil propriu în sensul că instituţia de învăţământ preuniversitar de stat fără personalitate juridică Grădiniţa cu program normal nr.21 va trece ca arondare financiară de la Grădiniţa cu program prelungit nr. 8 la  centrul de execuţie bugetară Şcoala cu cls. I-VIII  „Ion Basgan”, cu data de 01 ianuarie 2012.

               Art.2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Grădiniţa cu program prelungit nr. 8 , Grădiniţa cu program normal nr.21 şi Şcoala cu cls. I-VIII  „Ion Basgan”.

PREŞEDINTE DE ŞEDINŢĂ,

     V râncianu Gicu                                                             CONTRASEMNEAZĂ,

                                                                             SECRETARUL MUNICIPIULUI FOCŞANI
                                                                                            Corhană Eduard Marian

Municipiul Focşani, 31 ianuarie 2012

